stanford-oval/wikipedia huggingface dataset:
อรรณัพ โคสวามี

| อรรณัพ โคสวามี |
| --- | --- |
อรรณัพเมื่อปี 2011
เกิด: อรรณัพ โคสวามี  (1973-03-07) 7 มีนาคม ค.ศ. 1973 (51 ปี) คุวาหาตี รัฐอัสสัม ประเทศอินเดีย
การศึกษา: วิทยาลัยฮินดู (BA) วิทยาลัยเซนต์แอนทอนี (ออกซ์ฟอร์ด) (MA) Visiting Fellow ที่ วิทยาลัยซิดนีย์ซัสเซ็กซ์, มหาวิทยาลัยเคมบริดจ์
อาชีพ: หัวหน้ากองบรรณาธิการ ไทมส์นาว (2006–2016) หัวหน้ากองบรรณาธิการ รีพับลิกทีวี (2017–ปัจจุบัน)
ปีปฏิบัติงาน: 1995–ปัจจุบัน
องค์การ: รีพับลิกทีวี
Notable credit: The Newshour Frankly Speaking with Arnab   The Debate With Arnab Goswami Nation Wants To Know
คู่สมรส: สามยพัตร ราย โคสวามี (Samyabrata Ray Goswami)
บุตร: 1
อรรณัพ รันชัน โคสวามี (Arnab Ranjan Goswami; เกิด 7 มีนาคม 1973) เป็นนักข่าวชาวอินเดีย ผู้บริหารและบรรณาธิการของรีพับลิกมีเดียเน็ตเวิร์ค (Republic Media Network) ที่ซึ่งเป็นผู้ดำเนินช่องรีพับลิกทีวี (Republic TV) ภาษาอังกฤษ และรีพับชิกภารต (Republic Bharat) ภาษาฮินดี
ก่อนหน้าที่จะทำงานที่รีพับลิกทีวี เขาเคยเป็นหัวหน้าบรรณาธิการและผู้ประกาศข่าวที่ไทมส์นาว และอีทีนาว (ET Now) ตั้งแต่ปี 2006 ถึง 2016 ก่อนหน้าเขาเคยทำงานอยู่พักหนึ่งที่เอ็นดีทีวี และ เดอเทเลกราฟ ในโกลกาตา
การตอบรับ

อรรณัพและรูปแบบการทำข่าวของเขาเป็นที่วิพากษ์วิจารณ์อย่างหนักมาโดยตลอด เขามีลักษณะเด่นที่การรายงานข่าวโดยเติมแต่งความเห็นของเขาไปในทางสนับสนุนพรรคภารตียชนตา และแนวคิดแบบ ฮินดูตวะ ในทุก ๆ สถานการณ์ รวมถึงการรายงานข่าวของรัฐบาลโดยไม่วิจารณ์, หลีกเลี่ยงการวิจารณ์สมาชิกของพรรคภารตียชนตา และรายงานถึงขั้วตรงข้ามทางการเมืองในแง่ร้าย นอกจากนี้เขายังเป็นผู้ทำให้คำสองคำเป็นที่นิยมขึ้นมา — พวกคอมมิวนิสต์ในเมือง (Urban Naxal) และ พวกชังชาติ (Anti-national) — เพื่อใช้เรียกผู้ที่วิพากษ์วิจารณ์รัฐบาลหรือมีแนวคิดทางการเมืองแบบฝ่ายซ้าย เพื่อสร้างความเป็นชาตินิยมสุดโต่งในผู้ชมของเขา พบว่าการรายงานข่าวของเขาเต็มไปด้วยการให้ร้ายกลุ่มทางศาสนาหรือชุมชนต่าง ๆ โดยไม่มีความรับผิดชอบ
ช่องรีพับลิกทีวี (Republic TV) ของอรรณัพเป็นที่ถูกเปรียบเทียบว่าเป็นเหมือนสื่อเกาหลีเหนือ ด้วยการรายงานข่าวที่สนับสนุนรัฐบาลอย่างมาก และประณามผู้ที่เห็นต่างอย่างรุนแรง; นักวิชาการด้านรัฐศาสตร์ Christophe Jaffrelot และนักข่าว Dexter Filkins เปรียบเทียบช่องนี้กับช่อง ฟอกซ์นิวส์ของสหรัฐ ที่ซึ่งรายงานข่าวที่เอนเอียงในทางสนับสนุนพรรครีพับลิกัน
ผู้ตรวจสอบข้อเท็จจริงจำนวนมากได้เก็บข้อมูลอรรณัพและช่องของเขาและพบว่าได้ทีการรายงานข่าวปลอมหรือข่าวที่น่าสงสัยอย่างชัดแจ้งในหลายโอกาส
การวิพากษ์วิจารณ์

อรรณัพมักถูกกล่าวหาว่าเป็นผู้รายงานข่าวที่มีความเอนเอียงและใส่ความเห็นส่วนตัวลงไปมากในลักษณะสนับสนุนพรรคภารตียชนตา และแนวคิดฮินดูตวาในทุก ๆ สถานการณ์ เขาเลี่ยงการวิจารณ์สมาชิกพรรคภารตียชนตา และนำเสนอมุมมืดของสมาชิกการเมืองขั้วตรงข้ามอยู่เสมอ ๆ
การวิพากษ์วิจารณ์ > กรณีทำลายชื่อเสียงศศิ ฐรูร

สมาชิกรัฐสภาของพรรคคองเกรส ศศิ ฐรูร (Shashi Tharoor) ได้ยื่นฟ้องอรรณัพและรีพับลิกทีวีด้วยความผิดทำลายชื่อเสียงฐรูรต่อศาลสูงเดลี จากการรายงานข่าวบางส่วนระหว่างวันที่ 8 ถึง 13 มีนาคม 2017 ที่ซึ่งได้อ้างโยงฐรูรกับการเสียชีวิตของภรรยาของเขา สุนันทา ปุษการในปี 2014
การวิพากษ์วิจารณ์ > การอ้างถึงชาวเกรละ

เมื่อ 25 สิงหาคม 2018 นิตยสารข่าว เดอะวีค (The Week) ระบุว่าอรรณัพถูกประนามอย่างรุนแรงบนโซเชียลมีเดียภายหลังเขาปรากฏในวิดีโอออนไลน์ความยาว 30 วินาทีชิ้นหนึ่งที่โด่งดังอย่างมาก ที่ซึ่งเขากล่าวโดยมีนัยว่า "คนกลุ่มหนึ่ง" เป็น "ชาวอินเดียที่ไร้ยางอายที่สุดที่เขา [อรรณัพ] เคยเจอมาในชีวิต" ขณะพูดคุยถึงกรณีการกีดกันความช่วยเหลือของต่างชาติต่ออุทกภัยในรัฐเกรละโดยรัฐบาล เขายังเรียกผู้ที่วิจารณ์รัฐบาล (พรรคภารตียชนตา) ว่าเป็นพวก 'ชังชาติ' (anti-national), 'ถูกจ้างมาสร้างความปั่นป่วน' (paid agents) และ 'ไร้ยางอาย' (shameless) ที่ซึ่งในที่นี้เป็นนัยถึงชาวเกรละที่วิจารณ์การกีดกันความช่วยเหลือของต่างชาติโดยรัฐบาลพรรคภารตียชนตา ชาวเกรละได้เข้าถล่มเฟสบุคและทวิตเตอร์ของช่องรีพับลิกทีวีและของอรรณัพเอง อย่างไรก็ตาม ภายหลังข่าวหลายสำนักได้ตรวจทานวิดีโอดังกล่าวใหม่ พบว่าคำกล่าวด่าของอรรณัพที่ว่า "พวกชาวอินเดียที่ไร้ยางอายที่สุดที่เขาเคยเห็นมา" อาจไม่ได้กล่าวถึงชาวเกรละ แต่หมายถึง "กองกำลัง Tukde-Tukde Break India forces", "กลุ่มฝ่ายเสรีนิยม" และทวิตเตอร์ที่ไม่สามารถรับมือกับการปล่อยข่าวลวงกรณีการช่วยเหลืออุทกภัยมูลค่าเจ็ดล้านจากสหรัฐอาหรับเอมิเรตส์
คณะกรรมการป้องกันผลประโยชน์แห่งชาติ

คณะกรรมการป้องกันผลประโยชน์แห่งชาติ (อังกฤษ: Committee for the Defence of National Interests; ลาว: ຄະນະກໍາມະການປ້ອງກັນຜົນປະໂຫຍດແຫ່ງຊາດ) เป็นพรรคการเมืองฝ่ายขวาในลาว ก่อตั้งเมื่อ 10 มิถุนายน พ.ศ. 2501 โดยกลุ่มยังเติร์กของราชวงศ์ พรรคนี้ได้เสนอให้มีการก่อตั้งแนวร่วมระดับชาติเพื่อต่อต้านคอมมิวนิสต์ และคงอยู่ถึงช่วง พ.ศ. 2503-2513
ตำบลแม่กา

| ตำบลแม่กา |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mae Ka
พิกัด: 19°5′39″N 99°54′49″E﻿ / ﻿19.09417°N 99.91361°E﻿ / 19.09417; 99.91361
ประเทศ: ไทย
จังหวัด: พะเยา
อำเภอ: เมืองพะเยา
พื้นที่[ต้องการอ้างอิง]
 • ทั้งหมด: 131.69 ตร.กม. (50.85 ตร.ไมล์)
ประชากร (ธันวาคม 2561)
 • ทั้งหมด: 14,215 คน
 • ความหนาแน่น: 107.94 คน/ตร.กม. (279.6 คน/ตร.ไมล์)
รหัสไปรษณีย์ : 56000
รหัสภูมิศาสตร์: 560110
 ส่วนหนึ่งของสารานุกรมประเทศไทย
| เทศบาลตำบลแม่กา |
| --- | --- |
เทศบาลตำบล
ทต.แม่กาที่ตั้งของเทศบาลตำบลแม่กาแสดงแผนที่จังหวัดพะเยาทต.แม่กาทต.แม่กา (ประเทศไทย)แสดงแผนที่ประเทศไทย
พิกัด: 19°11′46″N 99°50′16″E﻿ / ﻿19.19611°N 99.83778°E﻿ / 19.19611; 99.83778
ประเทศ:  ไทย
จังหวัด: พะเยา
อำเภอ: เมืองพะเยา
การปกครอง
 • นายกเทศมนตรี: ประพันธ์ เทียนวิหาร
พื้นที่
 • ทั้งหมด: 131.69 ตร.กม. (50.85 ตร.ไมล์)
ประชากร (ธันวาคม 2561)
 • ทั้งหมด: 14,215 คน
 • ความหนาแน่น: 110 คน/ตร.กม. (280 คน/ตร.ไมล์)
รหัส อปท.: 05560103
ที่อยู่ สำนักงาน: เลขที่ 259 บ้านโทกหวาก หมู่ที่ 4 ตำบลแม่กา อำเภอเมืองพะเยา จังหวัดพะเยา 56000
โทรศัพท์: 0-5466-605
โทรสาร: 0-5466-137
เว็บไซต์: www.maekalocal.com
 ส่วนหนึ่งของสารานุกรมประเทศไทย
แม่กา เป็นตำบลหนึ่งในอำเภอเมืองพะเยา จังหวัดพะเยา ตั้งอยู่ทางทิศใต้ของอำเภอเมืองพะเยา ตามถนนพหลโยธิน มีพื้นที่ประมาณ 131 ตารางกิโลเมตร และมีประชากรในปี พ.ศ. 2561 จำนวน 14,215 คน องค์กรปกครองส่วนท้องถิ่นในพื้นที่คือ เทศบาลตำบลแม่กา ซึ่งครอบคลุมพื้นที่ตำบลแม่กาทั้งตำบล ตำบลแม่กาเป็นของที่ตั้งของมหาวิทยาลัยพะเยา
ประวัติ

ตำบลแม่กามีลำห้วยแม่กาและน้ำแม่ต๋ำ  ซึ่งไหลมาบรรจบกันที่หมู่บ้านแม่กาหลวง  ห่างจากถนนซุปเปอร์ไฮเวย์  (ถนนพหลโยธิน) ประมาณ  500  เมตร ก่อตั้งได้ประมาณ  60  ปี  แต่เดิมแล้วพื้นที่ส่วนใหญ่เป็นป่ารกร้างไม่มีผู้คนมาอาศัยอยู่ อุดมสมบูรณ์ไปด้วยป่าไม้และสัตว์ป่านานาพันธุ์  บริเวณนี้จึงเป็นทางผ่านของบรรดาพ่อค้าที่นำสินค้าบรรทุกเกวียนมาขายจากจังหวัดพะเยาเพื่อไปขายยังจังหวัดลำปาง  พ่อค้าเหล่านี้จะเห็นภูมิศาสตร์ที่จะสามารถตั้งรกรากทำการเกษตรฯ ไร่นา ได้  ต่อมามีประชาชนย้ายเข้ามาอาศัยจนจำนวนประชากรเพิ่มมากขึ้น จึงทำการตั้งเป็นหมู่บ้านขึ้น ประชากรส่วนใหญ่จะอพยพมาจากอำเภองาว จังหวัดลำปาง เนื่องจากมีชายแดนที่ใกล้กัน โดยหมู่บ้านที่ทำการจัดตั้งขึ้นเป็นหมู่บ้านแรกของตำบล คือ “บ้านแม่กาหลวง”  เนื่องจากหมู่บ้านนี้มีแม่น้ำไหลผ่านล้อมรอบมาแต่เดิมจึงเรียกกันว่า  “บ้านแม่กาน้ำล้อม”  ต่อมาเปลี่ยนชื่อเป็นบ้านแม่กาหลวง  ต่อมาจำนวนประชากรหนาแน่นขึ้นพร้อมกับมีหลายหมู่บ้านจัดตั้งใหม่ขึ้นมาอีกหลายหมู่บ้าน เช่น  บ้านแม่กาโทกหวาก  บ้านแม่กาห้วยเคียน  บ้านแม่กาไร่  บ้านแม่กานาไร่เดียว  บ้านแม่กาหัวทุ่ง  บ้านแม่กาหม้อแกงทอง  และบ้านแม่กาท่าข้าม  และได้รวมบ้านแม่ต๋ำบุญโยงเข้าเป็นหมู่บ้านโดยตั้งชื่อเป็น  “ตำบลแม่กา”  สาเหตุที่เรียกว่าตำบลแม่กา  มีเรื่องเล่าว่า ในสมัยก่อนชาวบ้านที่อพยพมาไม่มากนัก  แต่มีเหตุการณ์เกิดขึ้นในหมู่บ้าน  คือ ได้มีพ่อค้าเกวียนเดินทางผ่านมาแวะพักผ่อนที่ใต้ต้นตะเคียนใหญ่ใกล้ลำห้วย  ขณะกำลังทานอาหารกลางวัน  พ่อค้าเอาหม้อแกงไปตักน้ำที่ลำห้วย  พอตกกลางคืน  ก็เกิดอาถรรพ์มีเสือมาคาบเอาพ่อค้าคนที่ไปตักน้ำที่ลำห้วยกิน  และถ้าส่วนใหญ่ถ้าหมู่บ้านใด  มีอีการ้องรอบ  ๆ  หมู่บ้านก็จะมีคนในหมู่บ้านตาย  1  คน  เป็นเช่นนี้บ่อย  ๆ  ชาวบ้านจึงได้ตั้งชื่อหมู่บ้านนี้ว่า  “บ้านแม่กา”  และด้วยอาถรรพ์ของลำห้วยจึงตั้งชื่อห้วยว่า  “ห้วยแม่กา”  ปัจจุบันห้วยแม่กาจะมีน้ำไหลตลอดปี
ภูมิศาสตร์

ตำบลแม่กา ตั้งอยู่ทางทิศใต้ของอำเภอเมืองพะเยาจังหวัดพะเยา ห่างจากตัวจังหวัดพะเยาระยะทางประมาณ 15 กิโลเมตร ห่างจากกรุงเทพมหานครตามถนนพหลโยธิน ประมาณ 690 กิโลเมตร มีพื้นที่ประมาณ 131 ตารางกิโลเมตร หรือประมาณ 82,310 ไร่
ทิศเหนือ ติดต่อกับตำบลแม่ต๋ำ อำเภอเมืองพะเยา จังหวัดพะเยา
ทิศใต้ ติดต่อกับตำบลบ้านร้อง อำเภองาว จังหวัดลำปาง
ทิศตะวันออก ติดต่อกับตำบลจำป่าหวาย อำเภอเมืองพะเยา จังหวัดพะเยา
ทิศตะวันตก ติดต่อกับตำบลแม่นาเรือและตำบลแม่ใส อำเภอเมืองพะเยา จังหวัดพะเยา
ภูมิประเทศตำบลแม่กา  โดยทั่วไปพื้นที่ทางทิศใต้และทิศตะวันตกเป็นเนินเขาและเชิงเขาเป็นป่าเขา จึงเป็นแหล่งกำเนิดลำน้ำหลายสายไหลผ่านหมู่บ้านต่าง ๆ  ไปทางทิศเหนือลงสู่กว๊านพะเยา พื้นที่ทางทิศเหนือและทิศตะวันออกเป็นที่ราบลุ่มและที่ราบเชิงเขา  ตำบลแม่กามีพื้นที่เกษตรกรรมประมาณ  24,637  ไร่  เป็นพื้นที่ป่าไม้ไผ่ชนิดต่าง ๆ  ตามเนินเขา อยู่ทางทิศใต้และทิศตะวันตก  และเป็นป่าไม้สักและไม้เบญจพรรณ  ประมาณ  51,253  ไร่  และเป็นพื้นที่อยู่อาศัยและอื่น ๆ ประมาณ 8,450 ไร่
สภาพภูมิอากาศของตำบลแม่กา มีลักษณะเป็นแบบมรสุมเมืองร้อน สามารถแบ่งฤดูออกเป็น 3 ฤดู คือ
ฤดูร้อน เริ่มตั้งแต่เดือนมีนาคม – เดือนพฤษภาคม รวม 3 เดือน อุณหภูมิเฉลี่ยประมาณ 27 องศาเซลเซียส อุณหภูมิสูงสุดประมาณ 40 องศาเซลเซียส
ฤดูฝน เริ่มตั้งแต่เดือนมิถุนายน – เดือนตุลาคม รวม 5 เดือน อุณหภูมิเฉลี่ยประมาณ 27 องศาเซลเซียส อุณหภูมิสูงสุดประมาณ 39 องศาเซลเซียส ฝนตกชุกที่สุด ระหว่างเดือนกรกฎาคมถึงเดือนกันยายน
ฤดูหนาว เริ่มตั้งแต่กลางเดือนพฤศจิกายน – เดือนกุมภาพันธ์ รวม 4 เดือน อุณหภูมิเฉลี่ยประมาณ 7- 10 องศาเซลเซียส
หมู่บ้าน

ตำบลแม่กาประกอบด้วยหมู่บ้านต่าง ๆ ทั้งหมด 18 หมู่บ้าน ได้แก่
บ้านหม้อแกงทอง
บ้านห้วยเคียน
บ้านแม่กาหลวง
บ้านโทกหวาก
บ้านแม่ต๋ำบุญโยง
บ้านแม่กาไร่
บ้านบัว
บ้านแม่ต๋ำบุญโยง
บ้านแม่ต๋ำบุญโยง
บ้านแม่กาท่าข้าม
บ้านแม่ต๋ำบุญโยง
บ้านแม่กาหัวทุ่ง
บ้านหนองแก้ว
บ้านแม่กาไร่เดียว
บ้านเกษตรสุข
บ้านแม่กาห้วยเคียน
บ้านแม่กาโทกหวาก
บ้านแม่ต๋ำน้อย
การขนส่ง

การคมนาคมขนส่งระหว่างตำบลใช้เส้นทางถนนเดินทางและการขนส่ง  มีเส้นทางที่สำคัญ  จำนวน  
3  เส้นทาง  คือ
ทางหลวงแผ่นดินหมายเลข 1  สายนครสวรรค์ – เชียงราย ถนนพหลโยธิน  ตั้งแต่หมู่ที่ 14 – หมู่ที่ 9  ความยาวประมาณ  20  กิโลเมตร
ทางหลวงแผ่นดินสายพะเยา – วังเหนือ  ตั้งแต่สามแยกวังเหนือบ้านเกษตรสุข หมู่ที่ 15   ระยะทางประมาณ  3  กิโลเมตร
ทางหลวงชนบทสายบ้านแม่กาโทกหวาก – ตำบลจำป่าหวาย   ตั้งแต่สามแยกบ้าน โทกหวาก  หมู่ที่ 4 – บ้านร่องเข็ม  หมู่ที่ 6  ตำบลจำป่าหวาย  ระยะทางประมาณ  2  กิโลเมตร
ในส่วนของการให้บริการรถประจำทางมีรถยนต์รับจ้างประจำทางบริการตามถนนสายพะเยา –  แม่กา (มหาวิทยาลัยพะเยา) และรถประจำทางโดยสารสายเชียงราย ลำปาง เชียงใหม่ แพร่ น่าน กรุงเทพฯ ผ่านตำบลแม่กาทุกเส้นทาง
สังคมและประชากร

แต่เดิมประชากรในตำบลแม่กาส่วนใหญ่จะประกอบอาชีพเกษตรกรรม  คือ  การทำนาข้าว  การทำไร่ข้าวโพด  ฟักทอง  ขิง   การปลูกผลไม้ เช่น  ลิ้นจี่  ลำไย  บางส่วนก็ประกอบอาชีพด้านการค้าขายและรับจ้างเมื่อหมดฤดูทำนา  เกษตรกรที่เลี้ยงสัตว์ก็เป็นการเลี้ยงเพื่อใช้แรงงานหรือเลี้ยงเพื่อใช้บริโภคในครัวเรือน  เช่น  โค  กระบือ  เป็ด  ไก่   ในปัจจุบันเนื่องจากมีสถาบันและองค์กรต่าง ๆ  ของภาครัฐเข้ามาตั้งอยู่ในพื้นที่หลายสถาบันหลายองค์กร  จึงทำให้มีประชากรแฝงร่วมอยู่ในเขตพื้นที่มาก  จากสภาพการทางสังคมในปัจจุบันทำให้สภาพสังคมของชุมชนตำบลแม่กาเปลี่ยนแปลงไป  สามารถกำหนดได้เป็น  4   ลักษณะ
ชุมชนเมือง
เป็นพื้นที่บริเวณรอบมหาวิทยาลัยพะเยา เป็นพื้นที่ของสถานประกอบการ ร้านค้า ภาคบริการ ธนาคารต่าง ๆ รวมไปถึงตลาด ห้างสรรพสินค้า ประชาชนที่อยู่บริเวณนี้ค่อนข้างมีวิธีชีวิตเป็นชุมชนเมือง
ชุมชนกึ่งเมือง
เป็นพื้นที่ของหมู่บ้านที่มีเขตติดต่อกับเทศบาลเมืองพะเยา  ประชากรในพื้นที่จะประกอบอาชีพค้าขาย รับราชการ  รับจ้างมากกว่าการประกอบอาชีพเกษตรกรรมเพียงอย่างเดียว
ชุมชนกึ่งชนบท
เป็นพื้นที่ชุมชนใหญ่  เดิมมีอาชีพทำการเกษตรเป็นส่วนใหญ่  เมื่อมีสถาบันและองค์กรต่าง ๆ  เข้ามาอยู่ร่วมในชุมชนทำให้มีการประกอบอาชีพค้าขาย สถานประกอบการและการให้บริการ  ตลอดจนเป็นลูกจ้างขององค์กรและสถาบันต่าง ๆ เพิ่มมากขึ้น
ชุมชนเขตชนบทและชาวไทยภูเขา
เป็นพื้นที่ชุมชนที่ปลูกบ้านอาศัยอยู่ในพื้นที่สูงเชิงเขา  โดยเฉพาะบ้านแม่ต๋ำน้อย หมู่ที่  18  ซึ่งเป็นหมู่บ้านชาวไทยภูเขาประชากรจะประกอบอาชีพการเพาะปลูกพืชไร่  พืชสวน และหาของป่าเป็นอาชีพหลัก
สถานที่ราชการ

มหาวิทยาลัยพะเยา
มหาวิทยาลัยมหาจุฬาลงกรณ์ราชวิทยาลัย วิทยาเขตพะเยา
ศูนย์อุตสาหกรรมอัญมณีจังหวัดพะเยา
ศูนย์พัฒนาฝีมือแรงงานจังหวัดพะเยา
โรงเรียนสาธิตมหาวิทยาลัยพะเยา
สถานีวิจัยและทดสอบพันธุ์สัตว์จังหวัดพะเยา
สำนักงานเทศบาลตำบลแม่กา
ออตอเปน

| ออตอเปน |
| --- | --- |
เมือง
ท่าอากาศยานบูคาเรสต์ ออตอเปน
   ตราอาร์ม
ที่ตั้งในอิลฟอฟ
ออตอเปนที่ตั้งในประเทศโรมาเนีย
พิกัด: 44°33′0″N 26°4′12″E﻿ / ﻿44.55000°N 26.07000°E﻿ / 44.55000; 26.07000
ประเทศ: โรมาเนีย
เทศมณฑล: อิลฟอฟ 
การปกครอง
 • นายกเทศมนตรี (2020–2024) : Constantin-Silviu Gheorghe (PNL)
พื้นที่: 31.60 ตร.กม. (12.20 ตร.ไมล์)
ประชากร (2011-10-31): 13,861 คน
 • ความหนาแน่น: 440 คน/ตร.กม. (1,100 คน/ตร.ไมล์)
เขตเวลา: EET/EEST (UTC+2/+3)
เว็บไซต์: www.otopeniro.ro
ออตอเปน (โรมาเนีย: Otopeni; otoˈpenʲ) เป็นเมืองในเทศมณฑลอิลฟอฟ มุนเตเนีย ประเทศโรมาเนีย มีอาณาเขตติดต่อกับบูคาเรสต์ทางเหนือ และตั้งอยู่บนถนนเส้น DN1 เชื่อมต่อเข้ากับบูคาเรสต์และปลอเยชต์ ประชากรอยู่ที่ 21,750 คน คิดเป็นชาวชาติพันธุ์โรมาเนีย 99.0% และมีหมู่บ้านหนึ่งแห่งในปกครอง คือ ออเดออีเล (Odăile)
ท่าอากาศยานนานาชาติอ็องรี กออันเดอ ซึ่งเป็นท่าอากาศยานให้บริการนครบูคาเรสต์ ตั้งอยู่ในออตอเปน ท่าอากาศยานนี้ยังเป็นสำนักงานใหญ่ของสายการบินประจำชาติ ตารอม นอกจากนี้ในเมืองยังเป็นที่ตั้งของสำนักงานใหญ่ของซีรีอักแอร์
ประวัติศาสตร์

| ปี | ประชากร | ±% |
| --- | --- | --- |
| 2002 | 10,515 | —     |
| 2011 | 13,861 | +31.8% |
| 2021 | 21,750 | +56.9% |
ที่มา: Census data
ปรากฏหลักฐานการตั้งรกรากย้อนไปได้ถึงสมัยยุคโลหะ ในระหว่างการขุดค้นปี 1966 เพื่อขยับขยายท่าอากาศยานอ็องรี กออันเดอ นักโบราณคดี มากาเร็ต กอนซัตันตีนิว จากพิพิธภัณฑ์ประวัติศาสตร์แห่งชาติในบูคาเรสต์ ระบุชิ้นส่วนวัตถุเครื่องปั้นดินเผาโบราณและวัตถุอื่นว่ามาจากสมัยยุคโลหะ รวมถึงยังพบหลักฐานของการตั้งรกรากจากสมัยศตวรรษที่ 10
ในปลายศตวรรษที่ 19 ออตอเปนเป็นส่วนหนึ่งของเทศมณฑลดึมบอวิตซา และประกอบด้วยสองหมู่บ้าน คือออตอเปนบน และออตอเปนล่าง ประชากรรวม 851 คน มีโรงเรียนขนาด 29 คน และโบสถ์สองหลัง อยู่ในหมู่บ้านละหลัง
ท่าอากาศยานในออตอเปนนั้นสร้างขึ้นเพื่อใช้งานสำหรับการบินพลเรือนและการฝึกบินของกองทัพ ในสมัยสงครามโลกครั้งที่สองได้ถูกนำมาใช้เป็นฐานทัพอากาศของลุฟท์วัฟเฟอ
ออตอเปนแปรสภาพมาเป็นนครในสมัยของรัฐบาลนีกอไล เชาเชสกู ภายใต้การจัดระบบ ในสมัยนี้ยังมีการสร้างอาคารอะพาร์ตเมนต์สูงสี่ชั้นแทนที่บ้านเก่า
รัฐบาลท้องถิ่น

นายกเทศบาล (ปี 2020 คือ Constantin Silviu Gheorghe จากพรรคเสรีนิยมแห่งชาติ สภาท้องถิ่นของออตอเปนประกอบด้วย 17 ที่นั่ง ซึ่งเพิ่มขึ้นในปี 2008 จากเดิม 15 ที่นั่ง โดยทั่วไปถือว่าออตอเปนเป็นฐานที่มั่นของพรรคเสรีนิยมแห่งชาติมาหลายสมัย
|     | พรรค | ที่นั่งในปี 2004 | ที่นั่งในปี 2008 | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน | ปัจจุบัน |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | พรรคเสรีนิยมแห่งชาติ | 11 | 13 |   |   |   |   |   |   |   |   |   |   |   |   |   |
|   | พรรคประชาธิปไตย | 2 | 2 |   |   |   |   |   |   |   |   |   |   |   |   |   |
|   | พรรคประชาธิปไตยสังคมนิยม | 2 | 2 |   |   |   |   |   |   |   |   |   |   |   |   |   |
บุคคลที่มีชื่อเสียง

ลูกีอัน กร็อยตอรู (เกิดปี 1957) นักเศรษฐศาสตร์
มีฮาอี ดอเบรสกู (เกิดปี 1992) นักฟุตบอล
โยอานา ตูดอรัน (เกิดปี 1948) นักพาย
แหล่งข้อมูลอื่น

Otopeni (ในภาษาโรมาเนีย)
| --- | --- |
ฐานข้อมูลการควบคุมรายการหลักฐาน :  VIAF
ภรรยาจารชน

| ภรรยาจารชน |
| --- | --- |
ใบปิดประชาสัมพันธ์ญี่ปุ่น

ญี่ปุ่น: スパイの妻
เฮปเบิร์น: Supai no Tsuma
 
ประเภท: ดรามาอิงประวัติศาสตร์ โรแมนติกดรามา
บทโดย: รีวซูเกะ ฮามางูจิ ทาดาชิ โนฮาระ คิโยชิ คูโรซาวะ
กำกับโดย: คิโยชิ คูโรซาวะ
แสดงนำ:   ยู อาโออิ  อิซเซ ทากาฮาชิ 
ผู้ประพันธ์เพลง: เรียวซูเกะ นางาโอกะ
ประเทศแหล่งกำเนิด: ประเทศญี่ปุ่น
ภาษาต้นฉบับ: ภาษาญี่ปุ่น
การผลิต
ผู้อำนวยการผลิต:   เค ชิโนฮาระ  เคซูเกะ โดบาชิ  ทากาชิ ซาวาดะ  ฮิเดยูกิ โอกาโมโตะ  ซาโตชิ ทากาดะ  คูโบตะ โอซามุ 
ผู้อำนวยการสร้าง: อากิฮิซะ ยามาโมโตะ
ผู้กำกับภาพ: เท็ตสึโนซูเกะ ซาซากิ
ผู้ลำดับภาพ: อี ฮิเดมิ
ความยาวตอน: 115 นาที
บริษัทผู้ผลิต: เอ็นเอชเคอินเตอร์ไพรซ์ ซีวีไอเอ็นเตอร์เทนเมนต์
ออกอากาศ
เครือข่าย: เอ็นเชอเค
ออกอากาศ: 6 มิถุนายน ค.ศ. 2020 (2020-06-06)
ภรรยาจารชน (ญี่ปุ่น: スパイの妻; โรมาจิ: Supai no Tsuma; อังกฤษ: Wife of a Spy) เป็นภาพยนตร์โทรทัศน์ดรามาอิงประวัติศาสตร์–โรแมนติกกำกับและร่วมเขียนโดย คิโยชิ คูโรซาวะ นำแสดงโดย ยู อาโออิ และ อิซเซ ทากาฮาชิ ภาพยนตร์มีฉากอยู่ในประเทศญี่ปุ่นระหว่างสงครามโลกครั้งที่สองและเล่าเรื่องราวของภรรยาที่เริ่มสงสัยสามีของเธอว่าเขาอาจเป็นจารชนให้แก่สหรัฐ
เรื่องย่อ

ใน ค.ศ. 1940 ขณะกำลังเกิดสงครามแปซิฟิกซึ่งมีจักรวรรดิญี่ปุ่นเป็นผู้นำฝ่ายอักษะ ยูซากุ ฟูกูฮาระ เปิดบริษัทส่งออก-นำเข้าสินค้าระหว่างประเทศในโคเบะ เขามีภรรยาอาศัยร่วมกัน ซาโตโกะ ฟูกูฮาระ ที่มักนิยมผลิตภัณฑ์จากตะวันตก ขณะที่ ไทจิ สึโมริ เพื่อนสมัยเด็กของซาโตโกะเตือนยูซากุว่าหน่วยงานที่เกี่ยวข้องกำลังเฝ้าจับตามองเขาอยู่เนื่องจากการแต่งตัวแบบชาวตะวันตก, การนำเข้าสินค้า และการใกล้ชิดกับชาวต่างประเทศตามกฎหมายขับเคลื่อนประเทศ ยูซากุบอกกับซาโตโกะว่าเขาจะเดินทางธุรกิจระยะสั้นที่ประเทศแมนจูเพื่อนำเข้ายาในราคาถูก เมื่อเขากลับมาพร้อมกับหญิงสาวที่ต่อมาทราบว่าถูกฆาตกรรมทำให้ซาโตโกะเริ่มสงสัยว่าสามีของตนจะเป็นจารชนให้แก่สหรัฐ
นักแสดง

ยู อาโออิ แสดงเป็น ซาโตโกะ ฟูกูฮาระ
อิซเซ ทากาฮาชิ แสดงเป็น ยูซากุ ฟูกูฮาระ
มาซาฮิโระ ฮิงาชิดะ แสดงเป็น ไทจิ สึโมริ
เรียวตะ บันโด แสดงเป็น ฟูมิโอะ ทาเกชิตะ
ยูริ สึเนมัตสึ แสดงเป็น โคมาโกะ
มิโนซูเกะ แสดงเป็น คาเนมูระ
ฮยุนริ แสดงเป็น ฮิโรโกะ คูซากาเบะ
ทากาชิ ซาซาโนะ แสดงเป็น นพ.โนซากิ
การผลิต

ลูกศิษย์ของคิโยชิ คูโรซาวะ ที่มหาวิทยาลัยศิลปะโตเกียวชักชวนคูโรซาวะให้วางแผนผลิตละครโทรทัศน์เอ็นเอชเคโดยมีฉากในโคเบะและถ่ายทำผ่านกล้อง 8K ขณะที่รีวซูเกะ ฮามางูจิเสนอร่วมเขียนบทด้วย ภาพทิวทัศน์ของเมืองในภาพยนตร์อยู่ในช่วงยุคโชวะตอนต้นและใช้ฉากเดียวกันกับละครไทกะเรื่อง อิตาเต็ง (Itaden)
ภรรยาจารชน ได้รับการออกอากาศครั้งแรกในประเทศญี่ปุ่นทางเอ็นเอชเคบีเอสโฟร์เค (NHK BS4K) และเอ็นเอชเคบีเอสเอตเค (NHK BS8K) ในวันที่ 6 มิถุนายน ค.ศ. 2020
รางวัล

| ปี | รางวัล | สาขา | ผู้รับ | ผล | อ้างอิง |
| --- | --- | --- | --- | --- | --- |
| 2020 | เทศกาลภาพยนตร์นานาชาติเวนิส ครั้งที่ 77 | รางวัลสิงโตเงิน | คิโยชิ คูโรซาวะ | ชนะ |  |
| 2021 | รางวัลภาพยนตร์เอเชีย ครั้งที่ 15 | ภาพยนตร์ยอดเยี่ยม | ภรรยาจารชน | ชนะ |  |
| 2021 | รางวัลภาพยนตร์เอเชีย ครั้งที่ 15 | ผู้กำกับยอดเยี่ยม | คิโยชิ คูโรซาวะ | เสนอชื่อเข้าชิง |  |
| 2021 | รางวัลภาพยนตร์เอเชีย ครั้งที่ 15 | นักแสดงนำหญิงยอดเยี่ยม | ยู อาโออิ | ชนะ |  |
| 2021 | รางวัลภาพยนตร์เอเชีย ครั้งที่ 15 | ออกแบบเครื่องแต่งกายยอดเยี่ยม | ฮารูกิ โคเก็ตสึ | ชนะ |  |
| 2021 | รางวัลภาพยนตร์เอเชีย ครั้งที่ 15 | ผู้กำกับงานศิลป์ยอดเยี่ยม | โนริฟูมิ อาตากะ | เสนอชื่อเข้าชิง |  |
แหล่งข้อมูลอื่น

Wife of a Spy ที่อินเทอร์เน็ตมูวีเดตาเบส
Kiyoshi Kurosawa Discusses "Wife of a Spy"
บุญเกิด ไชยสิน

นักฟุตบอลชาวไทย
| ข้อมูลส่วนตัว |
| --- | --- | --- | --- |
ชื่อเต็ม:  บุญเกิด ไชยสิน
วันเกิด:  9 มกราคม พ.ศ. 2539 (28 ปี)
สถานที่เกิด:  จังหวัดสมุทรปราการ ประเทศไทย
ส่วนสูง:  1.71 ม.
ตำแหน่ง:  สไตรเกอร์
ข้อมูลสโมสร
สโมสรปัจจุบัน:  เขลางค์ ยูไนเต็ด
หมายเลข:  10
สโมสรเยาวชน
พ.ศ. 2554–2556:  โรงเรียนอัสสัมชัญศรีราชา
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2557–2561 |  ชลบุรี |  1 |  (0) |
| พ.ศ. 2557 |  → ศรีราชา (ยืมตัว) |  32 |  (6) |
| พ.ศ. 2558 |  → พานทอง (ยืมตัว) |  16 |  (2) |
| พ.ศ. 2559 |  → พัทยา ยูไนเต็ด (ยืมตัว) |  0 |  (0) |
| พ.ศ. 2560 |  → ลำปาง (ยืมตัว) |  7 |  (0) |
| พ.ศ. 2560 |  → กระบี่ (ยืมตัว) |  8 |  (0) |
| พ.ศ. 2562 |  ลำพูน วอร์ริเออร์ |  20 |  (0) |
| พ.ศ. 2563 |  พิษณุโลก |  1 |  (0) |
| พ.ศ. 2564–2565 |  แม่โจ้ ยูไนเต็ด |  12 |  (3) |
| พ.ศ. 2566– |  เขลางค์ ยูไนเต็ด |  22 |  (4) |
ทีมชาติ‡
| พ.ศ. 2557 |  ไทย อายุไม่เกิน 19 ปี |  4 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น ‡ ข้อมูลการลงเล่นและประตูให้แก่ทีมชาติล่าสุด ณ วันที่ 4 กุมภาพันธ์ พ.ศ. 2567
บุญเกิด ไชยสิน (9 มกราคม พ.ศ. 2539 – ) หรือที่รู้จักในชื่อ เทพ เป็นนักฟุตบอลระดับอาชีพชาวไทย ผู้ทำหน้าที่ในตำแหน่งสไตรเกอร์ให้แก่สโมสรฟุตบอลเขลางค์ ยูไนเต็ด ในศึกไทยลีก 3
แหล่งข้อมูลอื่น

ข้อมูลของ บุญเกิด ไชยสิน ที่ ซ็อกเกอร์เวย์
คณะกรรมการความปลอดภัยสาธารณะแห่งชาติ (ญี่ปุ่น)

สำนักงานคณะกรรมการความปลอดภัยสาธารณะแห่งชาติ
คณะกรรมการความปลอดภัยสาธารณะแห่งชาติ (ญี่ปุ่น: 国家公安委員会; โรมาจิ: Kokka Kōan Iinkai; อังกฤษ: National Public Safety Commission) เป็นคณะกรรมการในสำนักเลขาธิการคณะรัฐมนตรีญี่ปุ่น มีที่ทำการอยู่ที่สำนักราชการส่วนกลาง (Central Common Government Office) เขตชิโยดะ กรุงโตเกียว
คณะกรรมการประกอบด้วย รัฐมนตรีหนึ่งคนเป็นประธาน และกรรมการอื่นอีกห้าคนซึ่งนายกรัฐมนตรีแต่งตั้งเมื่อได้รับความเห็นชอบจากสภาทั้งสองของสภานิติบัญญัติ คณะกรรมการปฏิบัติหน้าที่อย่างเป็นอิสระจากคณะรัฐมนตรี แต่ประสานงานกับคณะรัฐมนตรีผ่านทางรัฐมนตรีผู้เป็นประธาน
คณะกรรมการมีอำนาจหน้าที่บริหารสำนักงานตำรวจแห่งชาติ รับประกันความเป็นกลางของระบบตำรวจโดยแยกตำรวจจากอิทธิพลทางการเมืองและรับรองการบริหารงานตำรวจด้วยวิธีที่เป็นประชาธิปไตย ทั้งมีอำนาจแต่งตั้งและถอดถอนข้าราชการตำรวจชั้นผู้ใหญ่
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คณะกรรมการความปลอดภัยสาธารณะแห่งชาติ
| ด ค กกระทรวงและหน่วยงานรัฐบาลญี่ปุ่น |
| --- | --- | --- | --- |
|  |  คณะรัฐมนตรี  |  คณะรัฐมนตรี  |  |
|  |  สำนักงานเลขาธิการคณะรัฐมนตรี  สำนักงานกฤษฎีกา  สภาความมั่นคงแห่งชาติ  องค์การบุคลากรแห่งชาติ  |  สำนักงานเลขาธิการคณะรัฐมนตรี  สำนักงานกฤษฎีกา  สภาความมั่นคงแห่งชาติ  องค์การบุคลากรแห่งชาติ  |  |
|  |  สำนักคณะรัฐมนตรี สำนักพระราชวัง  คณะกรรมการการค้ายุติธรรม  คณะกรรมการความปลอดภัยสาธารณะแห่งชาติ และสำนักงานตำรวจแห่งชาติ  คณะกรรมการบริหารกาสิโนญี่ปุ่น  สำนักงานป้องกันข้อมูลส่วนบุคคล  สำนักงานบริการการเงิน  สำนักงานคุ้มครองผู้บริโภค  สำนักงานดิจิทัล  สำนักงานการบูรณะ  |  สำนักคณะรัฐมนตรี สำนักพระราชวัง  คณะกรรมการการค้ายุติธรรม  คณะกรรมการความปลอดภัยสาธารณะแห่งชาติ และสำนักงานตำรวจแห่งชาติ  คณะกรรมการบริหารกาสิโนญี่ปุ่น  สำนักงานป้องกันข้อมูลส่วนบุคคล  สำนักงานบริการการเงิน  สำนักงานคุ้มครองผู้บริโภค  สำนักงานดิจิทัล  สำนักงานการบูรณะ  |  |
|  |  กิจการภายในประเทศและการสื่อสาร  ยุติธรรม  การต่างประเทศ  การคลัง  ศึกษาธิการ วัฒนธรรม กีฬา วิทยาศาสตร์ และเทคโนโลยี  สาธารณสุข แรงงาน และสวัสดิการ  เกษตร ป่าไม้ และประมง  เศรษฐกิจ การค้า และอุตสาหกรรม  กระทรวงที่ดิน โครงสร้างพื้นฐาน การขนส่ง และการท่องเที่ยว  สิ่งแวดล้อม  กลาโหม  |  กิจการภายในประเทศและการสื่อสาร  ยุติธรรม  การต่างประเทศ  การคลัง  ศึกษาธิการ วัฒนธรรม กีฬา วิทยาศาสตร์ และเทคโนโลยี  สาธารณสุข แรงงาน และสวัสดิการ  เกษตร ป่าไม้ และประมง  เศรษฐกิจ การค้า และอุตสาหกรรม  กระทรวงที่ดิน โครงสร้างพื้นฐาน การขนส่ง และการท่องเที่ยว  สิ่งแวดล้อม  กลาโหม  |  |
 คณะกรรมการตรวจเงินแผ่นดิน (องค์กรอิสระ)
คณะกรรมการทบทวนสถาปัตยกรรมโอเพนจีแอล

คณะกรรมการทบทวนสถาปัตยกรรมโอเพนจีแอล หรือ โอเพนจีแอล เออาร์บี (อังกฤษ: OpenGL Architecture Review Board: OpenGL ARB) คือกลุ่มบริษัททางอุตสาหกรรมที่บริหารจัดการข้อกำหนดของโอเพนจีแอล ก่อตั้งขึ้นเมื่อ พ.ศ. 2535 (ค.ศ. 1992) เพื่อกำหนดการทดสอบความสอดคล้องที่เป็นไปตามข้อกำหนดของโอเพนจีแอลและมาตรฐานที่จะเกิดขึ้นภายหลัง เมื่อ 31 กรกฎาคม พ.ศ. 2549 คณะกรรมการฯ ได้ลงคะแนนเสียงและมีมติให้ส่งมอบการควบคุมมาตรฐานเอพีไอของโอเพนจีแอลแก่โครโนสกรุป (Khronos Group)
สมาชิกของคณะกรรมการฯ มีทั้ง ทรีดีแล็บส์ แอปเปิล เอทีไอ เดลล์ ไอบีเอ็ม อินเทล อินวิเดีย ซิลิคอนกราฟิกส์ ซันไมโครซิสเต็มส์ และสมาชิกผู้มีส่วนร่วมอื่น ๆ ไมโครซอฟต์เคยเป็นสมาชิกเริ่มแรกในช่วงก่อตั้ง แต่ได้ถอนตัวไปเมื่อเดือนมีนาคม พ.ศ. 2546
แหล่งข้อมูลอื่น

เว็บไซต์ทางการของคณะกรรมการทบทวนสถาปัตยกรรมโอเพนจีแอล เก็บถาวร 2011-11-24 ที่ เวย์แบ็กแมชชีน
คณะ (เกมเล่นตามบทบาท)

คณะของนักผจญภัยที่ออกผจญภัยในเทลส์ออฟทร็อลส์แอนด์เทรเซอส์
คณะ หรือ ปาร์ตี (อังกฤษ: party) คือกลุ่มของตัวละครที่ผจญภัยร่วมกันในเกมเล่นตามบทบาท ในการเล่นตามบทบาทบนโต๊ะจะประกอบด้วยกลุ่มของตัวละครของผู้เล่น ซึ่งบางครั้งมีการเพิ่มพันธมิตรตัวละครที่ผู้เล่นไม่ได้ควบคุมโดยผู้เล่นเหล่านั้นหรือโดยเกมมาสเตอร์ ส่วนในเกมคอมพิวเตอร์ ความสัมพันธ์ระหว่างคณะกับผู้เล่นแตกต่างกันมาก เกมเล่นตามบทบาทออนไลน์หรือคณะเกมออนไลน์ผู้เล่นจำนวนมากแบบเล่นตามบทบาท มักจะอยู่ในเขตเดียวกันกับคณะบนโต๊ะ ยกเว้นว่าพันธมิตรที่ไม่ใช่ผู้เล่นจะได้รับการควบคุมโดยปัญญาประดิษฐ์คอมพิวเตอร์ในระดับที่น้อยกว่าหรือสูงกว่าเสมอ ส่วนในเกมคอมพิวเตอร์แบบผู้เล่นเดี่ยว ผู้เล่นโดยทั่วไปจะควบคุมสมาชิกในคณะทั้งหมดในระดับที่แตกต่างกัน
ตัวอย่างเกมที่มีเหล่าคณะ ได้แก่ เกมเล่นตามบทบาทบนโต๊ะอย่างแวมไพร์: เดอะรีเควียม, เล่นตามบทบาทผู้เล่นเดี่ยวอย่างซีรีส์บาลเดอส์เกต, เกมออนไลน์ผู้เล่นจำนวนมากแบบเล่นตามบทบาท เช่น เวิลด์ออฟวอร์คราฟต์, แอนนาร์ชีออนไลน์ และวอร์แฮมเมอร์ออนไลน์, เกมแอ็กชันเล่นตามบทบาทโอเพนเวิลด์อย่างเก็นชินอิมแพกต์ ตลอดจนเกมแอ็กชันเล่นตามบทบาทหลายผู้เล่นอย่างไฟนอลแฟนตาซี XI
บทบาทคณะในรูปแบบการเล่น > การจัดการทรัพยากร

การจัดการทรัพยากรเป็นส่วนสำคัญของเกมสวมบทบาท และตัวละครที่ควบคุมโดยผู้เล่น ไม่ว่าพวกเขาจะสามารถเข้าร่วมการต่อสู้หรือไม่ก็ตาม จะมีประโยชน์เสมอหากมีความสามารถในการบรรทุกสิ่งของที่หนักหรือเทอะทะ ตัวละครที่ผู้เล่นไม่ได้ควบคุมหรือตัวละครอื่นที่ผู้เล่นควบคุมซึ่งใช้โดยผู้เล่นโดยคำนึงถึงจุดประสงค์นี้เท่านั้นเรียกว่าม้าล่อ (mules) อย่างไรก็ตาม โดยปกติแล้ว เฉพาะในเกมบนโต๊ะและผู้เล่นเดี่ยวเท่านั้น สมาชิกในคณะมีค่าสำหรับศักยภาพทางยุทธวิธี และ/หรือเรื่องราวของพวกเขา